**KÖZVILÁGÍTÁSI, VALAMINT TÉR – ÉS DÍSZVILÁGÍTÁSI BERENDEZÉSEK ÜZEMELTETÉSÉRŐL, KARBANTARTÁSÁRÓL**

**SZÓLÓ SZERZŐDÉS**

mely létrejött egyrészről

**Martfű Város Önkormányzata** (továbbiakban**: Önkormányzat**)

címe: 5435 Martfű, Szent István tér 1.

adószáma: 15733012-2-16

képviseletében: Dr. Papp Antal polgármester

másrészről

**SISTRADE Kft.** (továbbiakban: **Szolgáltató**)

székhelye: 7635 Pécs, Székely Bertalan u. 79.

cégjegyzékszáma: 02-09-076242

adószáma: 22934569-2-02

bankszámláját vezető hitelintézet Raiffeisen Bank Zrt. és bankszámlaszáma: 12072552 – 01235664 - 00100002

képviseletében: dr. Puskás András ügyvezető

együttes említésük esetén **Felek** között „Közvilágítási, valamint tér - és díszvilágítási berendezések üzemeltetése, karbantartása Martfű településen”, a mai napon az alábbi feltételekkel:

**I. PREAMBULUM**

1. Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja szerint az Önkormányzat feladata – tekintettel a villamos energiáról szóló 2007. évi LXXXVI. törvény (továbbiakban: Törvény) 3. § 39-40. pontjaiban foglaltakra és a közúti közlekedésről szóló 1988. évi I. törvény és annak végrehajtási rendeletének vonatkozó rendelkezéseire - a közvilágításról történő gondoskodás.

**II. SZOLGÁLTATÁS TÁRGYA**

1. **Közvilágítási berendezések üzemeltetése, karbantartása**
	1. A Szolgáltató az - Önkormányzat közigazgatási területén felszerelt köz- és térvilágítási berendezések aktív elemeit a IV. pontban meghatározott díjazás ellenében, a jelen szerződés **1. sz. mellékletében** meghatározott minőségi jellemzők betartásával üzemelteti.
	2. Aktív közvilágítási elemnek minősülnek a közvilágítási és díszvilágítási lámpatestek és a működésükhöz, elhelyezésükhöz tartozó elemek (bekötővezetékek, kötőelemek, egyedi túláramvédelmi készülékek, szerelő lapok, előtétek, gyújtók, fényforrások, és a lámpatestek egyéb elemei (sorkapcsok, a belső vezetékezés, foglalat, tükör, bura, tömítés, lámpatest-ház) továbbiakban együttesen: közvilágítás aktív elemei.
	3. A Szolgáltató folyamatosan fogadja a lakossági és önkormányzati közvilágítási hibabejelentéseket telefonon, illetve elektronikus formában, mely hibabejelentések alapján a javítást a minőségre vonatkozó előírásoknak megfelelően elvégzi.
	4. A Szolgáltató köteles havonta egy alkalommal helyszíni bejárás lefolytatásával ellenőrizni az egyes berendezések működőképességét valamint erről jegyzőkönyvet felvenni azzal, hogy ezt köteles legkésőbb a felvételt követő 8 napon belül megküldeni az Önkormányzat részére.
	5. A harmadik személy által elkövetett szándékos vagy gondatlan rongálásról helyszíni jegyzőkönyvet kell felvennie a Szolgáltatónak, melyet 8 napon belül az Önkormányzatnak meg kell küldenie. Az ilyen esemény kezelése nem tárgya jelen szerződésnek.
2. **Hibabejelentés fogadása:**
	1. Jelen szerződés megkötését követő 10 napon belül Szolgáltató Martfű Város lakosságát legalább egyszer a helyi nyomtatott és/vagy elektronikus fórumokon keresztül tájékoztatja arról, hogy a hiba-bejelentéseket jelen szerződés III. 11.2.2. és 11.2.3. pontjában meghatározott elérhetőségeken fogadja;
	2. Jelen Szerződés időtartama alatt Szolgáltató a Berendezésekkel kapcsolatos hiba-bejelentéseket jelen szerződés III. 11.2.2. és 11.2.3. pontjában meghatározott elérhetőségeken írásban, telefonon, internetes hibabejelentő felületen, vagy e-mail útján fogadja, és a hibákat javítja a minőségre vonatkozó előírásoknak megfelelően;
	3. A Hálózati Engedélyes feladatkörébe tartozó, a Szolgáltató tudomására jutott hibákat Szolgáltató haladéktalanul jelzi a Hálózati Engedélyes felé
	4. Jelen szerződés mellékletét képezi a Berendezések teljesítményét és mennyiségi adatait, a Törvény 3. § szerinti Csatlakozási pontra és Csatlakozó berendezésre vonatkozó adatokat, információkat tartalmazó nyilvántartás (SZ/2. sz. melléklet: **Berendezések leltára**)
	5. A Felek megállapodnak abban, hogy jelen szerződés alapján a Szolgáltató kötelezettséget vállal a II. 1-2. pontban meghatározott tárgyú szolgáltatás eredményfelelősséggel történő teljesítésére, az Önkormányzat pedig a szolgáltatási díj megfizetésére.
3. **Fogalom meghatározások**

**3.1. Közvilágítási berendezés**

**A Szerződés szempontjából közvilágítási berendezésnek minősülnek az alábbi elemek:**

Aktív elemek:

fényforrások és lámpatestek a tartozékokkal (gyújtó, előtét, foglalat, szerelőlap, sorkapcsok, tükör, fázisjavító kondenzátor, egyedi túl-áramvédelem, búra, tömítés) együtt, bekötő vezetékek, kötőelemek.

**A Szerződés szempontjából nem minősül a közvilágítási berendezés részének**

Passzív elemek:

* a kizárólag közvilágítási célú tartószerkezetek (oszlop, oszlopkar, útátfeszítés)
* a kizárólag közvilágítás villamos energia ellátását szolgáló vezetékrendszer (pl. közvilágítási kábel, közvilágítási kapcsolószál, valamint az ahhoz tartozó tápponti kapcsoló- védelmi és szabályzó berendezés)
* a közvilágítás villamos energia felhasználását, illetőleg üzemidejét mérő berendezés
* a közvilágítás ki- és bekapcsolását vezérlő rendszer (készülék, átviteli út, berendezés, stb.). Többcélú vezérlési rendszer esetén azonban annak csak kizárólag a közvilágítás célját szolgáló része (pl. távvezérlési parancsvevő készülék)

**Nem a közvilágítási berendezés része továbbá:**

* Azok az épületfalak, ill. építmények, amelyre közvilágítási berendezést szereltek.
* Azok a más célú berendezéseket szolgáló tartószerkezetek, amelyekre közvilágítási berendezést is szereltek. Ezek csak abban az esetben és olyan mértékig tekinthetők a közvilágítási berendezés részének, ha és amely mértékig erre vonatkozóan a közvilágítási berendezés üzemeltetője és a más célú berendezés üzemeltetője írásban megállapodott.
* Többcélú vezérlési rendszer esetén a berendezés nem közvilágítás célját szolgáló részei.

Egy berendezés alatt egy település közigazgatási területének, illetve – a **Felek** megállapodása szerint – annak jól körülhatárolt részének közvilágítási berendezését értjük.

**3.2. Létesítés, karbantartás**

* Közvilágítási létesítése: Új berendezés létesítése, illetőleg meglevő közvilágítási berendezés felújítása, bővítése, átalakítása, korszerűsítése (a továbbiakban együtt: létesítés)
* Üzemeltetés, karbantartás: Minden, a közvilágítási berendezések folyamatos és biztonságos üzemének fenntartása, a meghibásodások megelőzése vagy előfordulási számuk csökkentése érdekében végzett tevékenység (A felújítás az elhasználódott tárgyi eszköz eredeti állaga (kapacitása, pontossága) helyreállítását szolgáló beavatkozásokat, míg a karbantartás a tárgyi eszköz folyamatos, zavartalan, biztonságos üzemeltetését szolgáló beavatkozásokat foglalja magában (2000. évi CX. törvény a számvitelről))

**3.3. Korlátozások**

* A Szerződés hatálya nem terjed ki a közvilágítási berendezés aktív elemeinek villamos energia ellátását biztosító közvilágítási elosztó hálózat, valamint a be- és kikapcsolást biztosító vezérlőjel rendelkezésre állására és üzemeltetésére, azt a Felhasználó a területileg illetékes elosztói engedélyessel kötött hálózathasználati szerződés alapján biztosítja a mindenkor érvényes jogszabályi feltételek alapján
* A Szerződés hatálya nem terjed ki a közvilágítási berendezés működéséhez szükséges villamos energia ellátásra
* A Szerződés hatálya nem terjed ki további új közvilágítási berendezések létesítésére, a meglévő közvilágítási berendezések felújítására korszerűsítésére.
1. **Teljesítés helye**

**4.1. A szolgáltatás teljesítésének helye**

Az Önkormányzat közigazgatási területén lévő, a mellékletben szereplő közvilágítási berendezések aktív elemei (fényforrások és lámpatestek a tartozékokkal - gyújtó, előtét, foglalat, szerelőlap, sorkapcsok, tükör, fázisjavító kondenzátor, egyedi túl-áramvédelem, búra, tömítés - együtt, bekötő vezetékek, kötőelemek).

**4.2. A szolgáltatás teljesítési határa**

A teljesítés határa a 3.1.pontban szereplő aktív elemként leírt részek fizikai határa. Ezen belül:

* közös oszlopsoros hálózat: a közvilágítási kapcsolószál és a lámpa bekötő vezetékének összekötési pontja, az áramkötés nélkül;
* önálló légvezetékes hálózat: a szabadvezeték és a lámpa bekötő vezetékének összekötési pontja, az áramkötés nélkül;
* önálló földkábeles hálózat: a lámpahelyen lévő első túl-áramvédelmi készülék elmenő kapcsa és a lámpa bekötő vezetékének összekötési pontja, a kötőelem nélkül.
* átfeszítés / falba épített kábel: a lámpa bekötő vezeték és a szigetelt szabadvezeték összekötési pontja az áramkötés nélkül.

**III. JELEN SZERZŐDÉS TELJESÍTÉSÉHEZ KAPCSOLÓDÓ JOGOK ÉS KÖTELEZETTSÉGEK**

1. A Szolgáltató vállalja a Berendezések üzemeltetéséhez, karbantartásához, valamint az átviteli és elosztó, közcélú hálózatokhoz történő hozzáféréshez szükséges engedélyek, hozzájárulások beszerzését, valamint az E.ON Tiszántúli Áramhálózati Zrt-vel üzemviteli megállapodás megkötését.
2. Szolgáltatónak jelen szerződés II. pont szerinti tevékenysége során messzemenően figyelembe kell vennie minden hatályos biztonsági, munkavédelmi, környezetvédelmi előírást, a vonatkozó jogszabályokat, valamint a lakosság egészségének és az élő környezet épségének a lehetőségek szerinti maximális védelmét. Ezek megtartása és megtartatása a Szolgáltató feladata.
3. A munkavégzéshez szükséges engedélyeket, illetve szakhatósági engedélyeket a Szolgáltató szerzi be, és a tevékenység szakmai irányítását biztosítja.
4. A Szolgáltató az esetlegesen keletkező károk fedezetének biztosítékául csatolja a szakmai felelősségbiztosítási szerződés (SZ/3. sz. melléklet) másolati példányát és a díjfizetést igazoló bizonylatot. Szolgáltató köteles a biztosítási szerződés hatályát a szerződés teljes időtartama alatt fenntartani.
5. Teljesítési határidők

A meghibásodott (nem működő) közvilágítási berendezés aktív elemét a Szolgáltató köteles mielőbb, de legkésőbb a saját felderítésétől, vagy az Önkormányzattól, illetve harmadik fél részéről történő hibabejelentéstől számítva:

* kijelölt gyalogos átkelőhelyen, valamint nagy forgalmú csomópontokban fellépő hiba esetén, 48 órán belül kijavítani, üzemképessé tenni.
* országos közutak átkelési szakaszain fellépő egyedi hiba, vagy bárhol fellépő csoportos hiba (egymás melletti 3 vagy több lámpahely hibája) esetén, 8 napon belül, egyéb helyen fellépő hiba esetén, 14 napon belül kijavítani, üzemképessé tenni.
* Passzív elem meghibásodása esetén a javítási határidő a passzív elem hibaelhárítás befejezésétől kezdődik.
1. A Szolgáltató jelen szerződésben foglalt kötelezettségeit személyesen illetve alvállalkozó közreműködésével láthatja el. Szolgáltató a jogosan igénybevett alvállalkozó tevékenységéért úgy felel mintha a munkát maga végezte volna el, az alvállalkozó illetve harmadik személy jogosulatlan igénybevétele esetén pedig felelős minden olyan kárért is, amely a nélkül nem következett volna be. Jogosan igénybe vett alvállalkozónak minősül azon alvállalkozó, akinek igénybevételéhez a Megrendelő előzetesen hozzájárult.
2. Hibás vagy hiányos teljesítés esetén a Szolgáltató köteles a nem megfelelő minőségben teljesített, vagy nem teljesített szolgáltatást ennek szolgáltatói észlelését követően haladéktalanul, ill. az Önkormányzat felhívását követően - saját költségén - haladéktalanul ismételten elvégezni.
3. A Szolgáltató vállalja, hogy
	1. ha a szerződést nem teljesíti, az éves szolgáltatási díj 10 %-ának megfelelő mértékű meghiúsulási kötbért,
	2. ha saját hibájából késedelmesen teljesít, napi 100,- Ft/Érintett Berendezés (lámpaoszlop) késedelmi kötbért fizet az Önkormányzat számára. A kötbér mértéke azonban nem lehet több a mindenkori havi szolgáltatási díj 10 %-ánál.
4. A Szolgáltató késedelmes teljesítése esetén az Önkormányzat a késedelmes teljesítés arányának alapján kiszámítandó kötbér összegét jogosult a kötbérigény felmerülését követő számlában vagy számlákban feltüntetett ellenszolgáltatás összegéből a számviteli szabályok betartása mellett beszámítani.
5. Az Önkormányzat jogosult a Szolgáltató jelen szerződéssel kapcsolatos tevékenységét a Szolgáltató munkatársának jelenlétében vagy tőlük függetlenül helyszíni bejáráson ellenőrizni. A helyszíni bejárásról Önkormányzat minden esetben köteles előzetesen értesítést küldeni a Szolgáltatónak. A helyszíni bejárásról a Felek kötelesek jegyzőkönyvet felvenni. Ezt követően a Felek 5 napon belül egyeztetnek az esetlegesen szükséges intézkedések megtételéről.
6. Felek megállapodnak abban, hogy a jelen szerződésben foglaltak maradéktalan megvalósítása érdekében folyamatosan együttműködnek. Ennek megfelelően tájékoztatják egymást a jelen szerződésben foglaltak teljesítéséről, valamint minden olyan kérdésről (tény, adat, körülmény, tevékenység), amely jelen szerződés teljesítésére kihatással lehet.
7. A Felek közötti kapcsolattartás módja: tértivevényes levél, fax, e-mail, szükség esetén telefon, írásbeli feljegyzéssel való haladéktalan megerősítéssel. A Felek jelen szerződéssel kapcsolattartásra az alábbi személyeket jelölik ki:
	1. Önkormányzat által a kapcsolattartásra kijelölt személy(ek):

Kapcsolattartó személy: Dr. Papp Antal,

Cím: 5435 Martfű, Szent István tér 1.

Telefon: 56/450-222

Telefax: 56/4503853

E-mail: titkarsag@ph.martfu.hu

Az operatív ügyek intézésére jogosult személy: S. Bodor Éva

Cím: 5435 Martfű, Szent István tér 1.

Telefon: 56/450-222/146 mell. ; 06/70/967 1971

E-mail: sbodor@ph.martfu.hu

* 1. Szolgáltató által a kapcsolattartásra kijelölt személy(ek):
		1. Név: dr. Puskás András

Cím: 7635 Pécs, Székely Bertalan u. 79.

Lev. cím: 1255 Budapest, Pf.: 4

Mobil: 06-30-574-8891

E-mail: sistradekft@sistrade.hu

* + 1. Az operatív ügyek intézésére jogosult személy neve:

Név: Papp Róbert

Cím: 4931 Tarpa, Petőfi Sándor u. 8.

Mobil: 06-70-314-6715

E-mail: fenyhozamkft@freemail.hu

* + 1. Hiba-bejelentési elérhetőség:

Név: www.kovika.hu

Mobil: 06-70-930-2402

E-mail: hibabejelentes@indamail.hu

1. Vis maior esetén a Szolgáltató az Önkormányzattal együttműködve mindent megtesz a közvilágítási szolgáltatás folyamatos fenntartásáért.

**IV. SZERZŐDÉS ELLENÉRTÉKE**

1. A Szolgáltatót megillető szolgáltatási díj:
	1. Szolgáltatót megillető szolgáltatási éves díj összege az - SZ/2. sz. melléket figyelembevételével - nettó 1.914.700,- Ft +ÁFA azaz összesen bruttó 2.431.669,- Ft, amely ellenérték az alábbi tevékenységeket foglalja magába:
* a kisülőcsöves lámpatestek karbantartása, javítása valamint fényforrás- és előtétcseréjének költségét,
* folyamatosan fogadja a lakossági és önkormányzati közvilágítási hibabejelentéseket telefonon, illetve elektronikus formában
* a Hálózati Engedélyes feladatkörébe tartozó, a Szolgáltató tudomására jutott hibákat Szolgáltató haladéktalanul jelzi a Hálózati Engedélyes felé
* havonta egy alkalommal a berendezések helyszíni ellenőrzése.
1. Amennyiben a Berendezések harmadik személy szándékos vagy gondatlan cselekménye következtében sérülnek, azokat a Szolgáltató köteles kicserélni, ebben az esetben jogosult a tényleges költséget az Önkormányzat felé továbbszámlázni a munka befejezését követő 8 munkanapon belül. A harmadik személy által elkövetett szándékos vagy gondatlan rongálás esetén a II. 1.6 pont alapján kell a Szolgáltatónak eljárni.
2. A Szolgáltató jelen szerződés IV. 1.1. pontjában meghatározott szolgáltatási díj összegéről havonta egyenlő részekben az éves díj 1/12-nek megfelelő összegben jogosult számlát kiállítani.
3. Az Önkormányzat a benyújtott számla ellenértékét a kézhezvételt követően átutalással egyenlíti ki a szolgáltató **12072552 – 01235664 - 00100002** számú bankszámlájára 15 napos fizetési határidővel.
4. Késedelmes fizetés esetén a Szolgáltató jogosult a Ptk-ban meghatározott késedelmi kamat érvényesítésére.

**V. VEGYES RENDELKEZÉSEK**

1. A Felek jelen szerződést határozott időtartamra, 2015. 10. 01. napjától 2016. 09. 30. napjáig kötik. Jelen szerződés megszűnik a határozott idejű szerződés lejártával, Felek bármelyikének rendkívüli felmondásával, közös megegyezéssel, ha bármelyik fél jogi személyiségét elveszíti. Felek a szerződés hatálya alatt rendes felmondással nem élhetnek.
2. Felek rögzítik, hogy jelen szerződés azonnali hatállyal kizárólag valamelyik fél súlyos szerződésszegése esetén mondható fel.
	1. A Szolgáltató súlyos szerződésszegésének minősül különösen:
		1. ha jelen szerződés II.1.3. pont szerinti határidők Szolgáltató érdekkörében felmerülő túllépése, melynek során a szolgáltató jelen szerződés szerinti kötelezettségének az Önkormányzat felszólítását követő 2 napon belül sem tesz eleget,
		2. ha Szolgáltató tevékenysége során jelen szerződés II.1.1 pontjában meghatározott műszaki paramétereit nem tartja be.

A Szolgáltató a neki felróható szerződésszegéssel, vagy egyéb módon okozott károkért teljes kártérítési felelősséggel tartozik.

Önkormányzat nem felel a Szolgáltató által harmadik személynek okozott károkért.

* 1. Az Önkormányzat súlyos szerződésszegésének minősül különösen, ha az esedékes szolgáltatási díj vonatkozásában az Önkormányzat fizetési kötelezettségének késedelme meghaladja a 15 napot és fizetési kötelezettségének a Szolgáltató írásbeli felszólítása ellenére, az abban foglalt, legalább 15 napos határidőben sem tesz eleget.
1. A felmondásnak írásos formában kell történnie és tértivevényes küldeményben kell a másik Szerződő Fél részére megküldeni.
2. Felek jelen szerződést kizárólag az általuk kitűzött célok szem előtt tartásával, azok megvalósítása érdekében írásban, közös megegyezéssel módosíthatják.
3. A Szolgáltató kijelenti, hogy a szerződés szerinti tevékenységet az előírt hatósági engedélyek birtokában végzi. Kötelezettséget vállal arra, hogy amennyiben a jelen szerződés megkötését követően hatályba lépett jogszabály további hatósági engedély beszerzését írja elő, azt a jogszabályban meghatározott határidőben beszerzi, ennek elmaradása esetén a szükséges engedély hiánya az Önkormányzat részéről rendkívüli felmondási oknak minősül.
4. Felek kölcsönösen kijelentik, hogy jelen szerződésből eredő esetleges vitás kérdéseket közös megegyezéssel, békés úton és peren kívül rendezik. Amennyiben a tárgyalások nem vezetnek eredményre, úgy a Felek megállapodnak abban, hogy bármely vita eldöntésére, amely jelen Szerződésből ered, vagy annak megszegésével, megszűnésével, érvényességével, vagy értelmezésével kapcsolatban áll, a Felek alávetik magukat a Magyar Kereskedelmi és Iparkamara mellett szervezett Választottbíróság kizárólagos hatáskörének és illetékességének azzal, hogy a Választottbíróság a saját Eljárási Szabályzata szerint jár el. A választott bírók száma 3.
5. Felek megállapodnak abban, hogy amennyiben jelen szerződés bármely része, vagy bármely rendelkezése érvénytelen, úgy az a többi rendelkezés érvényességét és hatályát nem érinti, kivéve, ha a Felek e rendelkezés nélkül jelen Szerződést nem kötötték volna meg.
6. Vis maior olyan külső, elháríthatatlan, kivételes esemény(ek), mely(ek) a Szolgáltató működésétől független(ek), az adott műszaki állapotban nem elhárítható(ak) és nem meggátolható(ak), mint például: természeti katasztrófák (árvíz, szélvihar, földrengés, tűzvész), háborús esemény, szabotázs, felkelés, sztrájk, szándékos rombolás, merénylet stb. Ilyen esetekben a Szolgáltató a Megbízóval együttműködve mindent megtesz a szolgáltatás fenntartásáért, mielőbbi helyreállításáért. Az esemény nagyságrendjétől függően vizsgálják felül a Felek jelen Szerződés fenntarthatóságát.
7. A jelen szerződésben nem, vagy nem megfelelő részletességgel szabályozott kérdésekben a Ptk. (2013. évi V. törvény), a villamos energiáról szóló 2007. évi LXXXVI. törvény és az egyéb vonatkozó jogszabályok rendelkezései az irányadók.
8. Jelen Szerződés aláírói kijelentik, hogy kellő felhatalmazással és jogkörrel rendelkeznek a jelen Szerződés aláírására és teljesítésére.
9. Felek a jelen megállapodást kölcsönös elolvasás és értelmezés után, jognyilatkozat tételre jogosult képviselőjük útján, mint akaratukkal mindenben megegyezőt 3 egyező példányban jóváhagyólag aláírták, melyből az Önkormányzatot 2 példány, míg a Szolgáltatót 1 példány illeti meg.
10. Jelen szerződés elválaszthatatlan részei:

SZ/1.sz. melléklet: Világítási osztályok

SZ/2.sz. melléklet: Berendezések leltára

SZ/3.sz. melléklet: Szolgáltató Biztosítási Szerződése

Martfű, 2015. ……………..

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Dr. Papp Antal polgármester Martfű Város Önkormányzataaz Önkormányzat nevében |  | dr. Puskás Andrásügyvezetőa Szolgáltató nevében |
|  |  |  |